HMS Echo (H23)
HMS Echo (viirinumero H23) oli Britannian Kuninkaallisen laivaston E-luokan hävittäjä, joka palveli toisessa maailmansodassa.
Alus tilattiin 1. marraskuuta 1932 Dennyltä Dumbartonista osana vuoden 1931 laivasto-ohjelmaa. Sen valmistuskustannukset olivat 247009 puntaa ilman Amiraliteetin toimittamia ase- ja viestijärjestelmiä.
"HMS Echo" liitettiin palvelukseen otettaessa Kotilaivaston 5. Hävittäjälaivueeseen, jonka mukana se välittömästi osallistui tammi-maaliskuussa 1935 Länsi-Intian purjehdukseen. Koko laivue siirrettiin syyskuussa Välimeren laivastoon Etiopian kriisin vuoksi.
"HMS Echo" kolaroi 19. marraskuuta 1935 sisaraluksensa "HMS Encounterin" kanssa harjoituksissa Aleksandrian edustalla. Alus oli Maltalla korjattavana, mistä alus palasi palvelukseen 19. tammikuuta 1936.
"HMS Echo" palasi telakalta päästyään Englantiin, jossa se liitettiin Kotilaivastoon. Alus siirrettiin tammikuussa 1937 Espanjan rannikon kauppasaarron valvontaan, jonka aikana se partioi Biskajanlahden satamien edustalla 18. maaliskuuta saakka.
"HMS Echo" palasi kotimaahan normaalipalvelukseen, ja se oli 9. elokuuta – 7. lokakuuta Devonportissa telakalla, minkä jälkeen se siirrettiin joulukuuksi Oraniin valvomaan Espanjan rannikon saartoa liitettynä Ranskan laivaston yksiköihin.
"HMS Echo" palveli kotimaassa, kunnes sen kattilahuoneessa numero 2 syttyi tulipalo 31. toukokuuta 1938. Alus siirrettiin korjattavaksi Portmsouthiin, josta se palasi palvelukseen 18. kesäkuuta. Alus oli Espanjan rannikkopartiossa, kunnes se siirrettiin Devonportin telakalle 2. marraskuuta.
"HMS Echo" palasi palvelukseen 11. tammikuuta 1939, minkä jälkeen se siirrettiin 10. maaliskuuta Gibraltarille. Alus kolaroi 6. helmikuuta yöharjoituksissa "HMS Eskin" kanssa, minkä seurauksena se vaurioitui ainoastaan lievästi.
"HMS Jaguarin" oli tarkoitus korvata "HMS Echo" laivuepalveluksesta. Laivue oli nimetty huhtikuussa 7. Hävittäjälaivueeksi. "HMS Echo" oli 3. syyskuuta toisen maailmansodan syttyessä edelleen laivueessa maaten Sheernessissä odottaen kattiloiden huoltoa. "HMS Jaguarin" korvattua sen, "HMS Echo" määrättiin siirrettäväksi 12. Hävittäjälaivueeseen Läntisen reitin alueelle.
"HMS Echo" pelasti 17. syyskuuta sukellusvene "U-29":n torpedoiman "HMS Courageousin" eloonjääneitä. Alus ajoi sumussa karille 13. lokakuuta Plymouthin satamaan ajaessaan. Sen vaurioiden korjaaminen valmistui vasta 16 huhtikuuta 1940, minkä jälkeen alus lainattiin 1. toukokuuta Kotilaivastolle saattuetehtäviin aina kesäkuun puoleenväliin saakka.
"HMS Echo" siirrettiin kesäkuussa Kotilaivaston 3. Hävittäjälaivueeseen, missä alus palvelikin aina elokuuhun 1941 saakka. Alus palveli saattuetehtävissä Pohjanmeren alueella, kunnes se purjehti 28. elokuuta Scapa Flowsta kohti Dakaria suojaten sinne meneviä joukkoja (operaatio Menace). Alus palasi 27. lokakuuta Clydeen kannellaan "Empress of Britainilta" pelastettuja.
"HMS Echo" raportoi palattuaan vikoja koneissaan, ja se siirrettiin 30. lokakuuta Barclay Curlen telakalle Clydeen. Alus palasi 15. joulukuuta telakalta, minkä jälkeen se siirtyi Scapa Flowhun. Alus osallistui tammikuussa 1941 operaatio Rubbleen eli kuuden norjalaisaluksen pakoon Göteborgista Englantiin.
"HMS Echo" suojasi 21. helmikuuta Tanskansalmeen lähetettyjä risteilijöitä. "HMS Hoodin" upottua alus saattoi 25. helmikuuta taistelussa vaurioituneen taistelulaiva "HMS Prince of Walesin" Islantiin.
"HMS Echo" määrättiin hävittäjäosastoon, jonka tehtävänä oli suojata lentotukialuksia "HMS Furious" ja "HMS Victorious" sekä risteilijöitä "HMS Devonshire" ja "HMS Suffolk". Osasto muodosti Force P:n hyökättäessä Petsamoon ja Kirkkoniemeen 30. heinäkuuta sekä seuraavana päivänä Tromssaan.
"HMS Echo" suojasi 9.-10. elokuuta Clydestä Scapa Flowhun saattuetta WS8C, jonka mukana olevien joukkojen oli tarkoitus miehittää Azorit (operaatio Gray). Alus suojasi 15. elokuuta saattuetta sen lähtiessä Scapa Flowsta, kun operaatio peruutettiin se saattoi osaston takaisin Clydeen. Osasto saapui 17. elokuuta Clydeen.
Saavuttuaan Clydeen "HMS Echo" määrättiin huoltoon, minkä vuoksi se purjehti Thamesille, jossa alus otettiin vielä samana päivänä Harland and Wolffin telakalle North Woolwichissa.
"HMS Echo" palasi palvelukseen 4. marraskuuta, jolloin se palasi Kotilaivastoon. Laivaston mukana alus suojasi joulukuussa saattuetta PQ6 Murmanskiin, jossa se joutui 19. joulukuuta ilmahyökkäyksen kohteeksi.
"HMS Echo" aloitti 4. tammikuuta 1942 paluumatkan saattueen QP4 mukana. Alus erkani 8. tammikuuta saattueesta sen hajaantuessa. se määrättiin seuraavana päivänä valvomaan saattueen eteläpuolella reittiä yhdessä "HMS Edinburghin" ja "HMS Escapaden" kanssa. Alukset saapuivat 10. tammikuuta Scapa Flowhun.
"HMS Echo" suojasi alkuvuoden 1942 Pohjois-Atlantin ja Jäämeren saattueita, kunnes alus 13. huhtikuuta siirtyi Gibraltarille yhdessä taisteluristeilijä "HMS Renownin", risteilijöiden "HMS Cairon" ja "HMS Charybdiksen", hävittäjien "HMS Inglefieldin", "HMS Ithurielin" ja "HMS Partridgen" sekä Yhdysvaltain laivaston hävittäjien "USS Langin" ja "USS Madisonin" kanssa. Osasto muodosti 19. huhtikuuta Force W:n toimittaakseen lentokoneita Maltalle operaatio Calendarissa. Alus aloitti 21. huhtikuuta paluumatkansa Scapa Flowhun.
"HMS Echo" osallistui toukokuun puolessa välissä seuraavaan lentokonetoimitukseen Maltalle operaatio Boweryyn, mistä palattuaan se suojasi Britteinsaarten ja Islannin välisiä saattueita.
"HMS Echo" siirrettiin 18. kesäkuuta Humberiin telakalle, josta se palasi 22. elokuuta. Alus liitettiin Kotilaivaston 8. Hävittäjälaivueeseen Scapa Flowhun suojaamaan saattueita.
"HMS Echo" suojasi Jäämeren saattueita, kunnes se siirrettiin helmikuussa 1943 seuraavan kerran telakalle Humberiin. Alus palasi telakalta kesäkuussa, minkä jälkeen se suoritti koeajot Kotilaivastoon liitettynä. Se aloitti 17. kesäkuuta purjehduksen Gibraltarille 8. Hävittäjälaivueen kanssa.
"HMS Echo" määrättiin heinäkuussa suojaamaan laivastoa Sisilian maihinnousun aikana. Alus siirtyi Aleksandriaan, jonne se saapui 7. heinäkuuta, mistä se purjehti maihinnousulaivaston mukana 10. heinäkuuta kohti Sisiliaa.
"HMS Echo" ja "HMS Ilex" upottivat 13. heinäkuuta Italian laivaston sukellusveneen "Nereiden" Messinan salmessa.
"HMS Echo" siirrettiin 8. syyskuuta suojaamaan laivaston raskaita yksiköitä Salernon maihinnousussa laivueen mukana. Seuraavana päivänä osasto joutui Saksan ilmavoimien torpedohyökkäyksen kohteeksi. Alus selvisi hyökkäyksestä vauriotta.
"HMS Echo" oli 10. syyskuuta mukana saattamassa antautuvaa Italian laivastoa Maltalle, minkä jälkeen alus määrättiin tukemaan Ageianmeren saarten, joilla oli italialainen varuskunta, miehittämisessä. Alus suojasi viiden muun hävittäjän kanssa taistelulaivojen "HMS King George V":n ja "HMS Howen" matkan Aleksandriaan, kun osasto saattoi antautuneita taistelulaivoja "Vittorio Veneto" ja "Italia", neljää risteilijää. Osasto saapui 16. syyskuuta määränpäähänsä, minkä jälkeen "HMS Echo" palasi Egeanmerelle tukemaan saarten miehitystä.
"HMS Echo" ja "HMS Intrepid" upottivat sukellusveneiden emälaivan "UJ2104":n Stampalian edustalla. Hävittäjät ottivat 19. syyskuuta kansilleen Durhamin Kevyen Jalkaväkirykmentin sekä neljä Boforsin ilmatorjuntatykkiä Haifassa kuljettaakseen joukot Lerokselle.
"HMS Echo" vapautettiin Egeanmereltä. Alus saattoi 1. lokakuuta taistelulaivat "HMS King George V":n ja "HMS Howen" Aleksandriasta Maltalle. Alus määrättiin 5. lokakuuta palaamaan Egeanmerelle partiotehtäviin. Se joutui 25. lokakuuta ilmahyökkäyksen kohteeksi Kastelorison edustalla.
"HMS Echo" määrättiin 3. marraskuuta yhdessä hävittäjien "HMS Faulknorin", "USS Pennin" ja "HMS Pathfinderin" kanssa kuljettamaan lisää joukkoja Lerokselle. Aluksille kuormattiin 12. marraskuuta Aleksandriassa Kings Own Royal Rifles rykmentin ensimmäinen pataljoona. Alus pelasti 12. marraskuuta ilmahyökkäyksessä Kosin edustalla uponneen "HMS Dulvertonin" 109 henkiinjäänyttä. Alus tuki 14. marraskuuta maavoimien taistelua tulittamalla Leroksella Mount Appeticalla olleita saksalaisten asemia ja samana päivänä alus evakuoi Samoksen saarella olleet joukot ja laski ne maihin Leroksella.
"HMS Echo" yllätti ja upotti Saksan laivaston F-lautat matkalla Kosille. Leroksella olleiden joukkojen antauduttua, alus palasi partiotehtäviin itäiselle Välimerelle.
"HMS Echo" siirrettiin joulukuussa Maltalle tukemaan Italian taisteluita. Alus siirrettiin 22. joulukuuta Maltalla telakalle. Aluksen ollessa telakalla tehtiin päätös sen siirtämisestä Kreikan laivastolle.
"HMS Echo" poistettiin palveluksesta 5. huhtikuuta 1944, jolloin se siirrettiin Kreikan laivastolle nimellä "Navarinon".